Title: Johdanto (Introduction to the student and to the teacher)
Course: Vierko-hanke / Suomi toisena kielenä, 4 osp

EN Welcome to study and learn Finnish as a second language! This is a script of Finnish language online course aimed at Finnish L2 students in vocational education. This script consists of brief introductions to the content of the course, lessons (oppitunti) which consist of text and sometimes other digital material) and a variety of tasks to practice skills aimed at this course and to perform skills learned during the course. We use English language here to help you, but we are also offering you input in Finnish, to strengthen your Finnish language skills. Read Finnish first and use this opportunity to learn Finnish!

FI Suomi toisena kielenä -opettajalle tämä käsikirjoitus on kuvaus, yksi versio siitä, miten 4 osaamispisteen laajuiset YTO-S2-opinnot voisi rakentaa, opettaa ja arvioida. Tämä on jonkinlainen kartta maastoon, jota kuljemme S2-oppijan kanssa, kun he opiskelevat suomea osana ammatillisia opintojaan. Tätä käsikirjoitusta yhdessä Moodle- ja itslearning-oppimisympäristöjen kanssa saa ja täytyy muokata vastaamaan omien opiskelijoiden tietoja ja taitoja sekä oman oppilaitoksen olosuhteita. Materiaali on jaettu kolmeen päälukuun tai osioon ePerusteiden osaamistavoitteiden mukaisesti. Alaluvut mukailevat osaamistavoitteiden alakohtia. Kukin alaluku alkaa lyhyellä johdannolla aiheeseen, ja siinä tuodaan myös aiheeseen liittyvää sanastoa tutuksi. Tämän jälkeen on tehtäviä. Näitä kannattaa teettää oman harkinnan ja ryhmän edellytysten mukaan.

Tehtävien arviointiin ei ole erillistä ohjetta. Suosittelemme erottamaan varsinaiset näyttötehtävät osaamisen hankkimisen tehtävistä. Harjoitustehtävät arvioitaisiin hyväksytty-hylätty-arvioinnilla ja sanallisella, ohjaavalla ja kannustavalla palautteella kurssin aikana. Varsinaiset näyttötehtävät arvioidaan numeerisesti kurssin loppuvaiheessa. Suosituksemme näyttötehtäviksi on merkitty asteriskilla (*). On tapauskohtaista, tarvitaanko erillistä valvottua näyttötilannetta.

Sanastoihin on koottu kunkin luvun sanoja. Ne voivat auttaa opiskelijaa ymmärtämään suomenkielistä tekstiä. Käännökset ovat kuitenkin kontekstisidonnaisia. Sanojen kaikkia merkityksiä ei ole avattu.

Olemme tietoisia siitä, että ammatillisessa koulutuksessa opiskelevat S2-oppijat ovat hyvin heterogeeninen joukko, eikä tämä materiaali voi millään vastata kaikkiin niihin haasteisiin, jotka liittyvät vaihtelevaan kielitaitoon, koulutustaustan puutteisiin ja joskus vähäiseen itseohjautuvuuteen. Joka tapauksessa toivomme, että voimme tarjota heistä jokaiselle mahdollisuuden parantaa suomen kielen taitoaan.